hotchpotch/miracl-hf-unified huggingface dataset:
చేదు నారింజ
చేదు నారింజను ఆంగ్లంలో బిట్టర్ ఆరెంజ్ అంటారు. దీని వృక్ష శాస్త్రీయ నామం సిట్రస్ ఔరంటియుమ్. ఇది నిమ్మజాతి వృక్షం. ఈ చెట్టు ఫలం చూడటానికి కమలాపండు వలె ఉంటుంది. ఈ చెట్టు పండు కమలాపండు వలె పుల్లగా, తీయగా ఉండక చేదుగా ఉంటుంది. అందువలనే ఈ నిమ్మను చేదు ఆరెంజ్ లేక చేదు నారింజ అంటారు. ఇది సిట్రస్ మాక్సిమా మరియు సిట్రస్ రెటికులాటా నిమ్మజాతుల యొక్క సంకరజాతి. చేదు ఆరెంజ్ యొక్క అనేక రకాలను ఎస్సేన్షియాల్ ఆయిల్ తయారీలో ఉపయోగిస్తారు. ఈ ముఖ్యమైన నూనెను పరిమళ ద్రవ్యాలలోను, రుచుల కొరకు కలిపే ద్రావకాలలోను ఉపయోగిస్తారు. సెవిల్లె అనే చేదు నారింజను ఉత్పత్తిలో ఉపయోగిస్తారు. చేదు నారింజను మూలికావైద్యంలో ఉపయోగిస్తారు. బాగా ఆకలి అవడానికి మరియు ఉత్తేజంగా ఉండటానికి వంటి అనేక పనుల కొరకు దీనిని ఉపయోగిస్తారు. ఎక్కువ బరువు ఉన్నవారు దీనిని ఉపయోగించి బరువు తగ్గడానికి దీని ఔషధాలను ఉపయోగిస్తున్నారని ఈ ఔషధాలను ఎక్కువగా ఉపయోగించడం వల్ల ఆకలి మందగిస్తుందని అందువలన ఈ చేదు నారింజతో తయారయ్యే ఔషధాల వాడకాన్ని తగ్గించాలని కొందరు వాదిస్తారు.
గజనిమ్మ
గజనిమ్మను ఆంగ్లంలో పొమెలొ (Pomelo) అంటారు. దీని వృక్ష శాస్త్రీయ నామం సిట్రస్ మాక్సిమా లేక సిట్రస్ గ్రాండిస్. కరుకుదనం కలిగిన ఈ నిమ్మజాతి పండు దక్షిణ మరియు ఆగ్నేయ ఆసియాకు చెందినది. ఈ గజనిమ్మ పండు సాధారణంగా లేత ఆకుపచ్చ రంగులో ఉంటుంది. మాగినప్పుడు పసుపుపచ్చ రంగుకి మారుతుంది. ఈ పండు మెత్తని చాలా మందమైన తోలును కలిగి ఉంటుంది. ఈ పండు లోపలి కండ బత్తాయి కాయకు ఉన్నట్టు తెల్లగా ఉంటుంది. చాలా అరుదుగా గులాబీ రంగులోను లేక ఎరుపు రంగులోను ఉంటుంది. అతిపెద్ద గజనిమ్మ పండ్లు 15 నుంచి 25 సెంటీమీటర్ల (5.9 నుంచి 9.8 అంగుళాలు) వ్యాసాన్ని కలిగి 1 నుంచి 2 కిలోగ్రాముల బరువుతో ఉంటాయి. బాగా పుల్లగా ఉండే ఈ గజనిమ్మ కాయ దబ్బలను ఉప్పు అద్దుకొని లేక చల్లుకొని తింటారు, ఇంకా ఊరగాయ తయారు చేస్తారు.
పులుసునిమ్మ
వ్యాసం (అయోమయ నివృత్తి)
వ్యాసం అన్నది ఈ క్రింది వాటిని కూడా సూచించవచ్చు:
దేవకాంచనం (అయోమయ నివృత్తి)
దేవకాంచనం - Bauhinia purpurea
తెల్ల బంగారం చెట్టు - Bauhinia acuminata
రోసిడ్స్
పుష్పించే మొక్కల యొక్క పెద్ద సమూహ సభ్యులుగా రోసిడ్స్ ఉన్నాయి. దాదాపు 70వేల జాతులు కలిగి ఉన్న ఇవి మొత్తం పుష్పించే మొక్కలలో పావు భాగం కన్నా ఎక్కువ. ఈ సమూహాన్ని నిరోధం మరియు వర్గీకరణ మీద ఆధారపడి 16 నుంచి 20 క్రమములుగా విభజించబడింది. ఈ ఆర్డర్లు అని కలిసి తిరిగి 140 కుటుంబాలుగా ఉన్నాయి.
పింగళి ఎల్లనార్యుదు
ఈ కవి 17 శతాబ్దమధ్యమున ఉండియుండెను.క్రైస్తవ మతమునకు సంబంధించిన కావ్యమును వ్రాసిన మరియొక కవి ఈ పింగళి ఎల్లనార్యుదు.
-ఈతడు సర్వేశ్వర మహాత్మ్యమును మరియొక పేరుగల తోభ్యచరిత్రమును రచించెను.ఈతడు శైవ నియోగి బ్రహ్మణుడు.ఈతని గురువు ఇవ్వటూరి శరభనారాధ్యుడు.కృష్ణమండలము ఇతని నివాసము.
సర్వేశ్వర మహాత్మ్యము ఇతడు తమ్మారెడ్డి ప్రేరణచే వ్రాసెను.ఇతని కవిత్వం మృదుమధురం.
సాగునీటి ప్రాజెక్టుల వర్గీకరణ
సాగునీటిని అందించే ప్రాజెక్టు సామర్ధ్యాన్ని బట్టి వీటిని వర్గీకరించారు.
5వేల ఎకరాలు లేదా 2వేల హెక్టార్ల ఆయుకట్టు భూమి కంటే తక్కువ భూమికి నీటి వనరులు అందించే ప్రాజెక్టులను చిన్న తరహా సాగునీటి ప్రాజెక్టులు అంటారు.
5వేల ఎకరాల నుంచి 25వేల ఎకరాల ఆయుకట్టు భూమికి నీటి సౌకర్యాన్ని అందించే సామర్థ్యం ఉన్న ప్రాజెక్టులను మధ్యతరహా సాగునీటి ప్రాజెక్టులు అంటారు.
25వేల ఎకరాల ఆయుకట్టు భూమి కంటే ఎక్కువ భూమికి నీటి వనరులను అందించే ప్రాజెక్టులను భారీ సాగునీటి ప్రాజెక్టులు అంటారు.
చిన్న సాగునీటి వనరులు అంటే సరసులు, చెరువులు, కుంటలు, లిఫ్ట్ ఇరిగేషన్ స్కీంలు.
ఆనకట్ట
సాక్షి దినపత్రిక(భవిత) - మే 2012
నక్షత్ర ఆపిల్
నక్షత్ర ఆపిల్ వృక్ష శాస్త్రీయ నామం Chrysophyllum cainito. నక్షత్ర ఆపిల్ ఉష్ణ మండలానికి సంబంధించిన సపోటేసి కుటుంబానికి చెందిన వృక్షం. ఈ చెట్టు యొక్క మూలాలు మధ్య అమెరికా మరియు వెస్ట్ ఇండీస్ లోతట్టు ప్రాంతాలకు చెందినవి. ఈ చెట్టు వేగంగా పెరుగుతూ 20 మీటర్ల ఎత్తుకు చేరుకుంటుంది. ఈ చెట్టును ఆంగ్లంలో స్టార్ ఆపిల్ అంటారు, ఇంకా ఈ చెట్టును బంగారు ఆకు చెట్టు, పాల పండు అంటారు. వియత్నాంలో ఈ చెట్టును సాహిత్యపరంగా రొమ్ము పాలు అని అర్ధం వచ్చేలా పిలుస్తారు. ఈ చెట్టు ఆకులు సతతహరితంగా, ఆల్టర్నేట్ గా సాధారణంగా అండాకారంలో 5 నుంచి 15 సెంటీమీటర్ల పొడవు ఉంటాయి. ఈ చెట్టు ఆకులను దూరం నుంచి చూసినప్పుడు క్రింది వైపున బంగారం రంగుతో ప్రకాశిస్తుంటాయి. ఈ చెట్టు యొక్క పూత (మిక్కిలి చిన్న పువ్వులు) ఊదా తెలుపు రంగును కలిగి తీపి వాసనలు వెదజల్లుతూ ఉంటుంది. ఈ చెట్టు స్వీయ సారవంతమైన హీర్మాఫ్రాడిటిక్ జాతి కూడా.
నిప్పాన్ టెలిగ్రాఫ్ అండ్ టెలిఫోన్
సాధారణంగా NTT అని పిలవబడే "నిప్పొన్ టెలిగ్రాఫ్ అండ్ టెలిఫోన్ కార్పొరేషన్" (日本电信电话 నిప్పాన్ Denshin Denwa Kabushiki-gaisha) జపాన్ లోని టోక్యో కేంద్రంగా పని చేసే టెలీకమ్యూనికేషన్స్ సంస్థ. ఆసియాలోనే అతి పెద్ద టెలి కమ్యూనికేషన్ సంస్థ అయిన NTT ఫార్చ్యూన్ గ్లోబల్ 500 చే 29 వ స్థానాన్ని పొందినది, మరియు ఆదాయంలో ప్రపంచంలో ద్వితీయ స్థానం పొందినది.
నిప్పొన్ టెలిగ్రాఫ్ మరియు టెలిఫోన్ కార్పొరేషన్ కు న్యాయపరమైన సహకారాన్ని అందించేందుకు NTT LAW ని రూపొందించే క్రమంలో ఇది నెలకొల్ప బడింది. జపాన్ దేశపు తూర్పు, పడమర ప్రాంతాలకి చెందిన NTT East మరియు NTT West ల మధ్య సమంవయం కుదర్చటానికి, రెండు ప్రాంతాల NTT చే ఇష్యూ చేయబడ్డ అన్ని షేర్లను ఏకీకృతం చేయటానికి, తద్వారా దేశమంతటా (గ్రామ స్థాయిలో కూడా) సమగ్ర టెలికాం సేవలని అందించటమే కాకుండా, ఈ టెలికాం సేవలని మరింత విస్తృత పరచటానికి అవసరమైన పరిశోధన మరియు అభివృద్ధి కొరకు ఏర్పడ్డదే నిప్పాన్ టెలిగ్రాఫ్ అండ్ టెలిఫోన్ కార్పొరేషన్.
టోక్యో, ఒసాకా, నగోయా, ఫుకువోకా, సప్పొరో, న్యూయార్క్ మరియు లండన్ స్టాక్ ఎక్స్చేంజీ లలో NTT చేర్చబడిననూ దాదాపుగా మూడవ వంతు షేర్లను NTT LAW నేతృత్వంలో జపాన్ ప్రభుత్వం కే సొంతం.
ప్రభుత్వ రంగ సంస్థగా 1953 లో స్థాపించబడిన నిప్పొన్ టెలిగ్రాఫ్ అండ్ టెలిఫోన్ పబ్లిక్ కార్పొరేషన్ 1985 లో (టెలికాం మార్కెట్ లో పోటీ తత్వం పెంచే ఉద్దేశం తో) ప్రైవేటు పరం చేశారు. 1987 లో NTT 36.8 డాలర్ల అతి పెద్ద స్టాక్ ఆఫరింగ్ చేసింది.
సినిమాస్కోప్
చలన చిత్రం యొక్క తెరను మొదట నిర్మించిన చిత్రాల తెర కంటే వెడల్పును పెంచి సుమారు రెండింతలు మరింత విశాలంగా కనిపించేలా రూపొందించారు. ఈ విధంగా చలనచిత్రం యొక్క తెర వెడల్పును పెంచి మరింత స్పష్టమైన స్క్రీన్ ను అందించిన చలనచిత్రంను సినిమాస్కోప్ అంటారు.
సినిమాస్కోప్ ఒక అనమోర్పిక్ లెన్స్ సిరీస్, వైడ్ స్క్రీన్ సినిమాల షూటింగ్ కోసం 1953 నుండి 1967 వరకు ఉపయోగించారు. 20th Century Fox యొక్క అధ్యక్షుడు 1953లో ఏర్పాటు చేసిన ప్రధాన ఫోటోగ్రఫీ మరియు మూవీ ప్రొజెక్షన్ రెండూ ఆధునిక అనమోర్పిక్ ఫార్మాట్‌కి నాంది పలికాయి. అనమోర్పిక్ కటకముల సిద్ధాంత ప్రక్రియ గతంలో ఉన్న సాధారణ అకాడమీ ఫార్మాట్ యొక్క 1.37:1 నిష్పత్తి చిత్రాన్ని దాదాపు రెండు రెట్లు వెడల్పుతో 2.66:1 కారక నిష్పత్తి వరకు చిత్రాన్ని తయారు చేసేటట్లు చేసింది. అయితే సినిమాస్కోప్ లెన్స్ వ్యవస్థ కొత్త సాంకేతిక అభివృద్ధితో పాతపడిపోయింది, ప్రధానంగా ఆధునిక Panavision ద్వారా, సినిమాస్కోప్ అనమోర్పిక్ ఫార్మాట్ మాత్రం ఈ రోజుకి కొనసాగుతుంది. సినిమా పరిశ్రమ పరిభాషలో చలన చిత్ర నిర్మాతలు మరియు ప్రాజెక్ట్‌నిస్ట్స్ ఇద్దరూ ఇప్పటికీ విస్తృతంగా స్కోప్ అనే సంక్షిప్త రూపానే ఉపయోగిస్తున్నారు. బాష్క్ & లాంబ్ కంపెనీ సినిమాస్కోప్ కటకాల యొక్క అభివృద్ధి కోసం చేసిన కృషికి 1954 లో ఆస్కార్ అవార్డ్ ను గెలుచుకుంది.
అల్లూరి సీతారామరాజు (సినిమా) - తెలుగులో మొట్టమొదటి సినిమా స్కోప్ చిత్రం.
భారతీయ ఇతిహాస కాలం నాటి వృక్ష జాతులు
భారతీయ ఇతిహాసం కాలం నాటి వృక్ష సంపదను తెలుసుకోవడానికి పురాతన కాల ప్రమాణిక రికార్డులు లేని భారతీయ ఇతిహాసాలలోని సంఘటనలు పురాతనత్వం అధ్యయనం చేయడం వంటివి సాధనాలుగా ఉన్నాయి. ఈ వృక్ష సంపద దేశీయంగా ఒక ప్రదేశం లేక ఒక కాలానికి సంబంధించిన ప్రత్యేకంగా సహజంగా పుట్టిన వృక్ష జాతులకు సంబంధించినవి.
గణేష్ లడ్డూ
వినాయక చవితి రోజున మట్టితో తయారు చేసిన వినాయకుడుని నెలకొల్పి 1 నుంచి 11 రోజుల లోపు నిమజ్జనము అయ్యే రోజు వరకు వినాయకుడికి ప్రత్యేక పూజలు నిర్వహిస్తారు. వినాయకుడిని నిమజ్జనము చేసే ముందు వినాయకుని మట్టి విగ్రహానికి భక్తులు గ్రామోత్సవాన్ని నిర్వహిస్తారు. వినాయకుని గ్రామోత్సవానికి ముందు వినాయనికి నైవేద్యంగా ఆర్పించే వాటిలో లడ్డూ బాగా ప్రసిద్ధి చెందింది.
వినాయకస్వామికి నైవేద్యంగా సమర్పించిన లడ్డూను కొన్ని ప్రాంతాలలో వేలం వేసి వేలంపాటలో అధిక మొత్తాన్ని వెచ్చించిన వ్యక్తికి ఈ లడ్డూను ప్రసాదంగా అందజేస్తారు. ఇప్పటికి 2012 లో తాపేశ్వరం లో ఉన్న వినాయకుని లడ్డూ 6300 కి.గ్రా. లతో ఇండియన్ బుక్ ఆఫ్ రికార్డు లో నమోదైంది. దీని తయారీకి 9 గంటల 20 నిముషాలు పట్టింది.
వీరభద్ర విజయం
వీరభద్ర విజయము అనునది బమ్మెర పోతన రచించిన పద్య కావ్యము. ఇది వీరభద్రుని చరిత్రకు సంబంధించిన కావ్యము. వీరభద్రని జన్మ కారణము, మరియు దక్ష యజ్నము యొక్క కథాగమనముతో సాగే రచన. ఇది నాలుగు ఆశ్వాసాల ప్రబంధం. ఇందులోని వృత్తాంతం వాయు పురాణం నుండి గ్రహింపబడింది.
కైలాసంపైన పరమేశ్వరుడు పార్వతీదేవితో కొలువై వున్న సమయంలో దేవాసురులులందరూ అక్కడకేతెంచి శివుని స్తుతిస్తుండగా దక్షుడు అక్కడికి వస్తాడు. శివుడు వారినందరిని గౌరవించిన అనంతరం దక్షుణ్ని గౌరవించాడు. అందుకు దక్షుడు శివుడు తనని అవమానించినట్లు భావించి, కొపగించి ప్రతికారంగా ఒక యాగాన్ని చెయ్యడానికి నిశ్చయించుకొంటాడు. దేవతలు, మునులు అందరినీ ఆహ్వానించి శివుడు లేకుండా యజ్ఞాన్ని ప్రారంభించాడు. ఆ వార్త నారదునివల్ల తెలుసుకొన్న దాక్షాయణి శివునికా వార్తను తెలిపింది. శివుని ఆజ్ఞ గైకొని యజ్ఞాన్ని చూడడానికి బయలుదేరింది. దక్షుడు ఆమెను పిలవని పేరంటానికి వచ్చినందుకు తిరస్కరించడమే కాకుండా శివుణ్ణి నిందిస్తాడు. అది భరించలేని దాక్షాయణి శివయోగాగ్నిలో దేహత్యాగం చేస్తుంది.
భారతదేశం యొక్క వృక్ష జాతులు
భారతదేశం యొక్క వృక్ష సంపద ప్రపంచ వాతావరణం యొక్క విస్తృత శ్రేణిలోని సంపన్న సంపదలలో ఒకటిగా ఉన్నవి. దేశ సంస్థితి మరియు పర్యావరణ పరిరక్షణకు ఇవి తోడ్పడుతున్నవి.
భారతదేశంలో 15వేల జాతులు పైగా పుష్పించే మొక్కలు ఉన్నవని భావిస్తున్నారు. ఈ మొత్తం ప్రపంచంలోని మొత్తం మొక్క జాతులలో 6 శాతం, మరియు మరిన్ని జాతులుగా చెప్పవచ్చు.
అయితే ఈ జాబితాలో స్వదేశీయ రకాలతో పాటు ఇతరులు పరిచయం చేసినవి కూడా కలిసి ఉన్నాయి.
Major plant divisions (sub divisions) are shown together with Family and examples. The classification and ranking of plants varies due to differing taxonomy systems and synonyms may be shown.
ఏడు వారాల నగలు
పూర్వము ఏడు వారాల నగలకు ఎంతో ప్రత్యేకత సంతరించుకున్నది. ఏడువారాల నగల గురించి ఎంతో గొప్పగా చెప్పుకునేవారు. ఈనాడు కూడా వాటి గురించి తెలుసుకోవడం ఆసక్తికరమే! మన పూర్వీకులు గ్రహాల అనుగ్రహము కోసము, ఆరోగ్యరీత్య స్త్రీ పురుషులు బంగారు నగలను ధరించెడివారు. వారము రోజులు అనగా ఆదివారము మొదలు శనివారము వరకు రోజుకొక విధమైన బంగారు ఆభరణములను ధరించెడివారు. వీటినే ఏడు వారాల నగలు అంటారు. గ్రహాలకు అనుకూలముగా కంఠహారములు, గాజులు, కమ్మలు, ముక్కుపుడకలు, పాపిటబిల్ల, దండెకడెము (వంకీ), ఉంగరాలు మొదలగు ఆభరణాలను ధరించెడివారు.
ఆదివారము - సూర్యుని కోసము కెంపుల కమ్మలు, హారాలు మొదలగున్నవి.
సోమవారము - చంద్రుని కోసం ముత్యాల హారాలు, గాజులు మొదలగునవి.
మంగళవారం - కుజుని కోసం పగడాల దండలు, ఉంగరాలు మొదలగునవి.
బుధవారం - బుధుని కోసం పచ్చల పతకాలు, గాజులు మొదలగునవి.
గురువారము - బృహస్పతి కోసం పుష్యరాగం కమ్మలు, ఉంగరాలు మొదలగునవి.
శుక్రవారం - శుక్రుని కోసము వజ్రాల హారాలు, ముక్కుపుడక మొదలగునవి.
శనివారము - శని ప్రభావం పడకుండా ఉండడం కోసం నీలమణి హారాలు మొదలగునవి.పాటీల్ నారాయణరెడ్డి గారి ఆచారాలు శాస్త్రీయత అనుగ్రంధము నుండి 
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
శృంగారం
నవరసాలలో ఒక రసం శృంగారం . అందంగా కనిపించడానికి ఆరోగ్య రక్షణకు శరీరాన్ని శుభ్రపరచుకొని వివిధ వస్తువులతో అలంకరించుకోవడాన్ని శృంగారం అంటారు. బంగారం అందంగా ఉంటుంది అంతకంటే అందంగా శృంగారం ఉంటుంది, అందుకే అంటారు బంగారాన్ని మించిది శృంగారం అని. దేవాలయాలలో దేవునికి చేసే అలంకరణను శృంగారించడం అంటారు.
తన భాగస్వామి కోసం బాగా ఆకర్షించే విధంగా తయారైన పురుషుడిని శృంగారపురుషుడని, బాగా ఆకర్షించే విధంగా తయారైన స్త్రీని శృంగారవతి అని అంటారు.
అందంగా శరీరాన్ని అలంకరించు కోవడాన్ని శృంగారం అంటారు. స్త్రీల శృంగార అలంకరణలను సోలా శృంగారం అంటారు.
శృంగారంతో ఎన్ని రకాల ప్రయోజనాలున్నాయో తెలుసా.. మానసిక ఒత్తిడి తగ్గడం, ఒంట్లో కొవ్వు కరగడమే కాదు.. తెలివితేటలు కూడా పెరుగుతాయట! మెదడులో ఉండే హిప్పోక్యాంపస్ అనే ప్రాంతంలో కొత్త న్యూరాన్లు ఏర్పడేందుకు శృంగారం ఎంతగానో ఉపయోగపడుతుందని తాజా పరిశోధనలలో తేలింది. హిప్పో క్యాంపస్ దీర్ఘకాల జ్ఞాపకశక్తికి ఉపయోగపడుతుందని పరిశోధకులు వెల్లడించారు. ఎలుకలపై దీనికి సంబంధించిన ప్రయోగాలు చేశారు. వీటికి కొత్తగా న్యూరాన్లు ఏర్పడుతున్నా, లైంగిక కార్యకలాపాలు లేకపోతే మాత్రం జ్ఞాపకశక్తి ఏమాత్రం పెరగలేదని మేరీలాండ్ విశ్వవిద్యాలయముకు చెందిన మానసిక వైద్యనిపుణులు వెల్లడించారు. శృంగారంలో పాల్గొనడం వల్ల మెదడు కణాల్లోకి ఆక్సిజన్ బాగా చేరుతుందని వాళ్లు గుర్తించారు.
అలాగే, దక్షిణ కొరియాలోని కొంకుక్ విశ్వవిద్యాలయము చేసిన పరిశోధనలలో కూడా మరో ప్రబల సాక్ష్యం లభించింది. శృంగారం వల్ల తెలివితేటలు పెరుగుతాయని, దీనివల్ల హిప్పోక్యాంపల్ ప్రాంతంలో న్యూరాన్లు కొత్తవి వస్తాయని వీళ్లు కూడా చెప్పారు. విపరీతమైన ఒత్తిడి కారణంగా మతిమరుపు వస్తే, తగ్గించడానికి ఈ న్యూరాన్లు ఉపయోగపడతాయి. మలి వయసులో కూడా శృంగారాన్ని ఆస్వాదించేవారికి మతిమరుపు దగ్గరకు రాకపోవడం, డిమెన్షియా కూడా దరి చేరకపోవడం ఇందువల్లేనని వాళ్లు తేల్చి చెప్పారు.
సాహిత్య విమర్శ
అత్యంత ప్రాచీనకాలం నుంచి విమర్శ అనే ప్రక్రియ ఉన్నప్పటికి దీనిని ఆధునిక ప్రక్రియయలలో భాగంగా గుర్తిస్తున్నారుఏదైనా సాహిత్య రచనను దోషా,అదోషా నిరూపనలు చేసేది విమర్శఉత్తమమైన విమర్శకులకు విజ్ఞానవికాశములు చేకూర్చుటయేకాక వారియందు నూతనచైతన్యము రేకెత్తించును.మహాకవులు తమవికావ్యములు ద్వారా మానవజీవిత పరమార్థమును జూఱలొసంగ విమర్శకులు తమ విమర్శలద్వారా సారస్వత పరమార్థమును జూఱయిచ్చుచుందురు.
కావ్యవిమర్శ చేయగలగు వారందరూ తగిన అధికారము సంపాదించాలి.సాహిత్యశాస్త్రనిష్టాతులై,విద్వాంసులై,పూర్వకవి రచిత మహాకావ్యములతో పరిచయము కలిగి ఉండాలి.వారు విమర్శకావ్యమును సానుభూతితో పరిశీలించు సహ్రుదయులై ఉండాలి.వారు విమర్శనీయాంశము కావ్యప్రవృత్తియే కాని కవిప్రవృత్తి కాదని గుర్తించుకొనవలయును.వారు కావ్యవిమర్శ చేయునప్పుడు తమ్ముతమ భావములను విస్మరించి అహంకార పరిత్యాగము చేయవలయును.విమర్శ నిర్మాణాత్మకంగా ఉండవలయునే కాని,విద్వాంసనాత్మకముగా ఉండరాదు.
సాహిత్యానికి తగిన విమర్శ లేకపోతే రచయితలకు పాఠకుల మధ్య సామాజిక బాధ్యతలను ఎరుకపరిచే సంధాన క్రియ లోపిస్తుంది. ఈరోజుల్లో సాహిత్య విమర్శ రాసే విమర్శకులు వాదాల మార్గాల్లోకి దిగి అధ్యయనం చేసి గతం సాహిత్య విమర్శ చరిత్ర లోతులెరిగి ఉండడం కూడా అవసరమే. నిజమైన స్వచ్ఛమైన విమర్శను భరించే ఆత్మవిశ్వాసం రచయితలు కూడా కలిగి ఉండాలి. అప్పుడే సాహిత్య విమర్శ ఎదుగుతుంది, పదునెక్కుతుంది.
పాశ్చాత్యులతో పోల్చిచూచినచో విమర్శ సందర్భమున భారతీయులకు చారిత్రకదృష్టి తక్కువగా కనిపించును.పాశ్చాత్యులేదైన గ్రంథమును విమర్శించుటకు ముందాగ్రంథమును రచించిన కర్త ఏ దేశమందు,ఏ కాలమందు నివశించెనో అప్పటి మత,రాజకీయ,సాంఘిక పరిస్థితులెట్లుండెనో కర్తరచనపై వానికిగల ప్రభావమెట్టిదో పరిశీలన చేయుదురు.అందుచే పాశ్చాత్య దేశమందలి విమర్శలలో కావ్యముల చరిత్రముతోపాటు కవుల చరిత్రకూడా తెలిసికొనుటకు అవకాశముండును.
భారతీయులలో ఆ పరిశీలన అల్పముగా ఉండును.భారతీయులు విమర్శ సందర్భమున ఈ బహిర,అంతర స్వరూపములు రెండింటికి సమప్రాధాన్యము చెప్పుదురు.కావ్యమునకు శబ్ధ,ఛందస్సులు బాహ్యస్వరూపములు.రసభావాదులు అంతర స్వరూపములు.పాశ్చాత్యులు అంతరస్వరూప విమర్శనకు ఇచ్చినంత ప్రాధాన్యత బహిస్వరూపమునకు చెప్పరు.వీరి విమర్శనలు మనోభావ పరిశీలనము,ఔచిత్యము,సౌందర్యము మొదలగువానికి సంబంధించియుండును.
భారతీయ విమర్శకులలో లక్షణానుసరణము ఎక్కువగకనిపించును.సమయ సంప్రదాయాభిమానము ఎక్కువ.పాశ్చాత్యుల విమర్శకులలో కూడా కొందరిలో సంప్రదాయాభిమానము ఉన్ననూ కొందరు నూతన ప్రయోగములను,ఉత్కర్షావహమైన స్వాతంత్ర్యమును నిరశింపకపోవుటయే కాక అధికముగా ప్రశంసింతురు.భారతీయులు ఉపదేశమును వాంఛింతురు.పాశ్చాత్యులు ఉపదేశప్రధానముకంటే ఆనంద సంధానధక్షత్వమునకు ఎక్కువ ప్రాధాన్యము ఒసంగుదురు.భారతీయులలో కావ్యవిమర్శతోపాటు కావ్యకర్త జీవితమువరకు వ్యాపించుచుండును.పాశ్చాత్యులలో వ్యక్తిగత దూషణాదులు అత్యల్పముగా గోచరించును.
గుణములు వైదేశికములైననూ ఆదరణీయములే.దోషములు స్వదేశికములైననూ విషర్జింపదగినవే.
సున్నంలో సూక్ష్మం
సున్నంలో సూక్ష్మం లేక సూక్ష్మంలో మోక్షం అనే పదాలను తరచుగా ఉపయోగిస్తుంటారు. అన్నం ఉడికిందా లేదా అని తెలుసుకోవడానికి మెతుకులన్నింటిని చూడనవసరం లేదు ఒక మెతుకు పట్టుకుంటే తెలుస్తుంది. అలాగే ఒకరి యొక్క గుణగణాలను తెలుసుకోవడానికి చేసే ప్రయత్నపు పరీక్షనే సున్నంలో సూక్షం అని, ఒక పని సులభంగా వేగంగా చేయడానికి కనిపెట్టిన ఉపాయాన్ని సూక్ష్మంలో మోక్షం అని అంటారు.
అమ్మాయి ఇంటికి పెళ్ళి చూపులకు వెళ్ళిన పెళ్ళి పెద్దలు భోజనాలు చేసినాక ఆకు వక్క తీసుకొని సున్నం పూయమని అమ్మాయిని అడుగుతారు. సున్నం తక్కువ పూసిన అమ్మాయి పొదుపు చేయగల అమ్మాయి అని కుటుంబాన్ని సాఫీగా నడపగలదని ఈ అమ్మాయి పెళ్ళికి యోగితురాలని, ఎక్కువ సున్నం పూసిన అమ్మాయి దుబారా చేస్తుందని పెళ్ళయిన తరువాత అతిగా దానధర్మాలు చేసి ఇంటిని గుల్ల చేస్తుందని తద్వారా కుటుంబం ఆధోగతి పాలవుతుందని అభిప్రాయపడేవారు.
గాంధీ శకం
భారత దేశ రాజకీయాలపై మోహన్ దాస్ కరంచంద్ గాంధీ యొక్క ప్రభావం ఎక్కువగా ఉన్న కాలాన్ని గాంధీయుగం లేక గాంధీ శకం అంటారు. 
1915లో దక్షిణాఫ్రికా నుంచి తిరిగి వచ్చిన గాంధీ పరాధీనంలో అనగా బ్రిటీష్ వారి పాలనలో ఉన్న భారతదేశానికి స్వతంత్రం వచ్చే వరకు అహింస విధానంలో దేశ వ్యాప్తంగా అనేక ఉద్యమాలను నడిపాడు. అహింసా విధానంతో భారతదేశానికి స్వతంత్రం తేవడమేకాకుండా అహింస అనే పదానికే ప్రపంచ వ్యాప్తంగా వన్నె తెచ్చాడు. ఈ కారణంగానే గాంధీ పుట్టిన రోజైన అక్టోబరు 2 ను ప్రపంచ అహింసాదినోత్సవంగా అమోదించారు.
శాలివాహన శకం
క్రీస్తు శకం
హిందూ కాలగణన
ప్రపంచ అహింసా దినోత్సవం
ప్రపంచ అహింసా దినోత్సవం (లేదా అంతర్జాతీయ అహింసా దినోత్సవం, ఆంగ్లం: International Day of Non-Violence) గా మహాత్మా గాంధీ పుట్టిన రోజైన అక్టోబరు 2వ తేదీని పాఠిస్తారు. ఈ రోజుని ప్రపంచ అహింసా దినోత్సవంగా ఐక్యరాజ్యసమితి జూన్ 15, 2007న అమోదించింది. గాంధీ అహింసా మార్గాన్ని అనుసరించి అనేక ఉద్యమాలను నడిపాడు సత్యాగ్రహము పాటించాడు.
వంగ మామిడి
వంగ మామిడిని ఆంగ్లంలో పర్పుల్ మ్యాంగోస్టీన్ (Purple mangosteen) అంటారు. దీని వృక్ష శాస్త్రీయనామం గార్సీనియా మ్యాంగోస్టీన్ (Garcinia mangostana). ఈ చెట్టు ఉష్ణ మండలాలకు సంబంధించిన సతత హరిత వృక్షం. ఈ చెట్టు యొక్క మూలాలు సుండా దీవులు మరియు ఇండోనేషియా యొక్క మోలుకాస్ లకు చెందినవిగా భావిస్తున్నారు. అయితే కొలంబియా వంటి ఉష్ణమండల అమెరికా దేశాలలో కూడా ఇది పెరుగుతుంది ఇక్కడ నుంచే ఈ చెట్టు పరిచయం చేయబడింది. ఈ చెట్టు 7 నుంచి 25 మీటర్ల (20 నుంచి 80 అడుగులు) పొడవు పెరుగుతుంది. ఈ వంగ మామిడి పండు తీయ్యగా మరియు ఉప్పగా, రసం మరియు పీచుతో తినడానికి వీలులేని మందమైన తొక్కతో మాగినపుడు ముదురు ఊదా రంగుతో ఉంటుంది. ఈ పండు యొక్క లోపల విత్తనాల చుట్టూ సువాసనలు వెదజల్లే తినదగిన కండ ఉంటుంది.
ప్రయాణీకుడు
వాహనంలో ప్రయాణం చేసే వ్యక్తిని ప్రయాణీకుడు అంటారు. ప్రయాణీకుడికి బహువచనం ప్రయాణీకులు. ప్రయాణీకులు కొన్ని అవసరాల దృష్ట్యా ఒక చోట నుంచి మరొక చోటుకి అనగా చేరవలసిన గమ్యానికి ప్రయాణం చేస్తుంటారు.
విద్యార్థులు చదువుతున్న విద్యాలయం వీరు నివసిస్తున్న గ్రామానికి కొన్ని కిలోమీటర్ల దూరంలో ఉన్నట్లయితే ప్రతి రోజు వివిధ వాహనాలలో ప్రయాణించి తమ విద్యాలయానికి చేరుకుని తిరిగి సాయంత్రానికి తమ ఊరికి చేరుకుంటారు. ప్రతిరోజు ప్రయాణించే విద్యార్థులకు ఆర్టీసీ సంస్థవారు రాయితీ ద్వారా లేదా ఉచితంగా పాస్ లను ఇస్తారు.
ప్రతిరోజు ప్రయాణించి చదువుకునే విద్యార్థులకు ప్రభుత్వం ప్రకటించే రాయితీలతో పాటు కొన్ని సమస్యలు ఎదురవుతాయి. శెలవు దినాలలో విద్యార్థులకు ఆర్టీసీ వారు ఇచ్చిన పాసులు చెల్లవు. కొన్ని సందర్భాలలో ఆ రోజు శెలవో కాదో విద్యార్థులకు కాని ఆర్టీసీ యాజమాన్యానికి కాని తెలియదు. ఉదయాన్నే స్కూలకు బయలు దేరిన విద్యార్థులు పాసులు చూపించి బస్సులో ప్రయాణిస్తారు విద్యాలయాలకు వెళ్ళి తమ విద్యాసమయం పూర్తయిన తరువాత సాయంత్రం ఇంటికి వెళ్ళడానికి బస్సు ఎక్కబోయేటప్పుడు విద్యార్థులతో బస్సు మార్గదర్శకుడు అంటాడు ఈ రోజు గాంధీ జయంతి పాసులు చెల్లవు అని.
పండు నిర్మాణ శాస్త్రం
పండు నిర్మాణ శాస్త్రంను ఆంగ్లంలో ఫ్రూట్ అనాటమీ అంటారు. పండు నిర్మాణ శాస్త్రం అనగా పండు యొక్క అంతర్గత నిర్మాణం.
అండాశయం (మొక్కలు)
మొక్కల అండాశయంను ఆంగ్లంలో ప్లాంట్స్ ఓవరీ అంటారు. పుష్పించే మొక్కలలో ఉండే అండాశయం పుష్పం లేక గైనోసియం యొక్క ఆడ పునరుత్పత్తి అవయవం యొక్క ఒక భాగం.
సూర్య సావర్ణిక మనవు
సూర్య సావర్ణిక మనవునే సావర్ణి మనువు అని కూడా అంటారు.హిందూ పురాణాలు ప్రకారం 14 మంది మనవులు ఉన్నారు. మనవు పరిపాలన కాలాన్ని మన్వంతరం అంటారు. అందులో 8 వ మనవే సూర్య సావర్ణిక మనవు.పురాణ లెఖ్కల ప్రాకారం ఇప్పట్టి వరకు 7 మన్వంతరాలు గడచినాయి. రాబోయేది 8 వదిఅయిన సూర్య సావర్ణిక మన్వంతరం.పురాణ గ్రంథాల సారాంశానుసారం, ప్రతి మనవు ఒక్క జన్మ విశేషాలు ముందుగానే తెలుపబడ్డాయి. ఉదాహరణకు ప్రస్తుత 7 వ మనవైన వైవస్వత మనవు యొక్క తల్లి తండ్రులు పేర్లు విషశ్వంతుడు, శ్రద్ధాదేవి.అలాగే ప్రతి మన్వంతరంలో పరమాత్మ కూడా మానవ రూపంలో జన్మిస్తాడని చెప్పబడింది. 7 వ మన్వంతర కాలంలో అలా జన్మించిన పరమాత్మ స్వరూపమే వామనావతారం. కొంతమంది పండితుల ప్రకారం మనవు సాక్షాతు పరమాత్మ స్వరూపం.రాబోయే 8 వ మనువైన సూర్య సావర్ణిక మనవు తల్లితండ్రులు దేవగుహ్యుడు, సరస్వతి. అలాగే అతని పరమాత్మ స్వరూపం నామం సార్వబౌముడు. మనవు యొక్క నిర్దేశిత కార్యములు ఏమనగ, ప్రజలకు ధర్మ మార్గంలో చరించే విదంగా "మనుస్మ్రితి"ని రచించి వారికి అందించడం. ప్రజలందరు అట్టి మనుస్మృతినే ప్రామాణికంగా బావించి ఆ మన్వంతర పర్యంతం దాని ప్రాకారం జీవనం కొనసాగించవలేను. అలా చెయ్యనివారిని పాలకులు మనుస్మ్రితిలో చెప్పిన విదంగా శిక్షలు విదించేదరు. అంతే కాక మనవు తన జీవన కాలములో తానే అటు రాజుగ రాజ్య భారం వహిస్తు, ఇటు మనవుగా ధర్మనిర్దేశకుడిగ ఉంటాడు. కావుననే ఆయనే పరమాత్మ ప్రతినిది అయిన రాజు మరియు ధర్మ శాస్త్రకారుడైన మనువు.
పూరేకు
పూరేకును ఆంగ్లంలో పెటల్ అంటారు. పూరేకులు సవరించిన ఆకుల వలె పుష్పం యొక్క పునరుత్పత్తి భాగాలను చుట్టి ముట్టి ఉంటాయి.
పుష్ప రక్షక పత్రం
బీజకోశం
బీజకోశంను ఆంగ్లంలో ఓవులీ అంటారు. బీజకోశం అర్థం చిన్నగుడ్డు. విత్తనపు మొక్కలలో ఇది అండాశయం నిర్మాణము పెరగడానికి తోడ్పడుతుంది మరియు ఆడ పునరుత్పత్తి కణాలను కలిగి ఉంటుంది. ఇది మూడు భాగాలుగా ఉంటుంది.
పుష్ప రక్షక పత్రం
పుష్ప రక్షక పత్రంను ఆంగ్లంలో సీపల్ అంటారు. పుష్పించే మొక్కల యొక్క పుష్పం యొక్క ఒక భాగం పుష్ప రక్షక పత్రం. పుష్పం యొక్క ఎదుగుదలకు లేదా పుష్పం ఫలంగా మారేందుకు ఇవి రక్షణ కవచంగా ఉంటాయి కాబట్టి వీటిని పుష్ప రక్షక పత్రాలు అంటారు.
పూరేకు
నారు
వార్షిక లేదా బహువార్షిక మొక్కలకు సంబంధించిన విత్తనాలను ఒక చోట గుంపుగా పెంచి కొద్దిగా పెరిగిన మొక్కలను మరొక చోట నాటుతారు, ఈ విధంగా ఒక చోట మొలక ఎత్తి తిరిగి మరొక చోట నాటబడి ఫలసాయాన్ని అందించే వార్షిక మొక్కలను నారు అంటారు. ఉదాహరణకు వరినారు, మిరపనారు.
శ్రీ వరిలో మనం నారును 8 నుంచి 16 రోజుల వయసప్పుడు నాటడం, కుదురుకు ఒకటి లేదా రెండు మొక్కలు పెట్టడం వల్ల చదరపు మీటరుకు 16 కుదుళ్ళు పెట్టినప్పటికీ పిలకలు బాగా వచ్చి అధిక దిగుబడులు సాధించడానికి దోహద పడుతుంది. మామూలుగా వరిలో 3వ ఆకు రాగానే మొదటి పిలక రావడం ప్రారంభమవుతుంది. కనుక రైతులు వీలైనంత త్వరగా నారుమడి నుంచి తీసి ప్రధాన పొలంలో నాటుకోవాలి.అన్నదాత - అక్టోబరు 2012
నోటి వ్యాధి
నాలుక బాగా ఎర్రగా వుండడం. కొందరిలో తెల్లగా గుంత పడినట్టు పుండు, దాని చుట్టూ ఎర్రగా కనిపించడం. కొద్దిగా కూడా వేడి పదార్థాలు తినలేకపోవడం. కారం, మసాల దినుసులు తినలేక పోవడం. పంటి నొప్పి, నోట్లో నీరు ఊరునట్టుండడం.
విటమిన్లు, పోషకపదార్థాలు సరిగ్గా లేక నీరసించి వున్నవాళ్ళు బి-కాంప్లెక్స్‌ (నియాసిన్‌, ఫోలిక్‌ ఆమ్లం, రిబోఫ్లేవిన్‌ బి12 జింకు, ఐరన్‌ కలిగిన) మాత్రలు వాడాలి. బ్యాక్టీరియా ఇన్‌ఫెక్షన్‌ వుంటే మెట్రోనిడియోజాల్‌ 200 మిల్లీగ్రాములు రోజుకు మూడేసి, ఫంగస్‌ వుంటే నిస్టాంటిన్‌ లాజెంజెస్‌, క్యాడిడ్‌ లోషన్‌ లేక జెల్లి అంటించాలి. నోటిని పరిశుభ్రతగా వుంచాలి. చిగుళ్ళ వ్యాధికి తగు చికిత్స చేయించాలి. క్లోర్‌హెక్సిడిన్‌ మౌత్‌ పెయింటు వాడాలి. మూడు నుంచి నాలుగు లీటర్ల నీళ్లు తాగాలి. మలబద్దకం లేకుండా చూసుకోవాలి. ఆందోళనను నియంత్రించుకొని ప్రశాంత జీవన శైలి అలవర్చుకోవాలి. జీర్ణాశయప్రక్రియ సరిగ్గా వుండేట్టు చూసుకోవాలి. ధూమపానం, మద్యపానం మానాలి. కిళ్లీ, జర్దా, పాన్‌ పరాగ్‌ వాడకం మానాలి. అవసరాన్ని బట్టి హైడ్రోకార్టిజోన్‌ లాజెంజెస్‌ గాని, బిళ్లలుగాని డాక్టరు సలహా మేరకు కొద్ది రోజులే వాడాలి. కొన్ని వ్యాధులు (ఎయిడ్స్‌, మధుమేహం వంటివి) కొన్ని మందుల వల్ల కల్గితే, రక్తంలో దోషముంటే వాటికి తగిన చికిత్స చేయించాలి.
పిటాయ
పిటాయ (Pitaya) అనేక కాక్టస్ కుటుంబంలో ఒక జాతి మొక్క. దీని శాస్త్రీయ నామం హైలోసరస్ అండాటస్ (Hylocerus Undatus). పిటాయ కాసే కాయలను డ్రాగన్ కాయలు (Dragon Fruits) అని అంటారు. ఇది రాళ్ళపై లేదా మట్టిలో పెరిగే మొక్క. పిటాయ మెక్సికో, మధ్య అమెరికా మరియు దక్షిణ అమెరికా దేశాల్లో పెరుగుతాయి. డ్రాగన్ కాయల్లో ఎన్నో పోషక విలువలు వుండటంతో ఈ మధ్య వీటికి వాణిజ్యపరమైన డిమాండ్ పెరిగింది. ఇప్పుడు పిటాయాను ఇండొనేషియా, తైవాన్, వియత్నాం, థాయ్ లాండ్, పిలిప్పియన్స్, శ్రీలంక, మలేషియా, బంగ్లాదేశ్లో సాగు చేస్తున్నారు. ఈ మధ్యనే దక్షిణ భారతదేశంలో కూడా వీటిని కొంతమంది సాగు చేస్తున్నారు. పిటాయా సాగు ఒకినావా, హవాయ్, ఇశ్రాయేల్, పాలస్తీనా, ఆస్ట్రేలియా, చైనా మరియు సైప్రస్ దేశాల్లో కూడా కనబడుతోంది. మార్కెట్ లో ఎక్కువ ధర పలికే డ్రాగన్ కాయ తినడానికి కొద్దిగా ముంజికాయ (Borassus flabellifer) రుచి వలె వుంటుంది. డ్రాగన్ కాయలు మెట్రో నగరాల్లో మాత్రమే లభ్యమవుతాయి.
పిటాయా మొక్కలను సాధారణంగా విత్తనాల ద్వారా పునరుత్పత్తి చేయవచ్చు. సరిగా పండిన కాయలోంచి నల్లటి గింజలను సేకరించి, నీడలో ఒక రోజు పూర్తిగా ఆరబెట్టి వుంచుకోవాలి. ఆ తర్వాత కుండీల్లో మెత్తటి నర్సరీ మట్టితో నింపాలి. విత్తనాలను కుండీ మట్టిపై చల్లి, వాటిపై పల్చగా మట్టి పొరగా వేయాలి. నీళ్ళు నెమ్మదిగా పోసి నీడలో వారం రోజులు ఒక చోట పెట్టాలి. నాటిన వారం రోజులకే విత్తనాలు మొలకెత్తుతాయి. 1 లేదా 2 అడుగుల ఎత్తు ఎదిగిన మొక్కలను పొలంలో నాటవచ్చు.
పిటాయా సాగుకు తేలికగా నీరు ఇంకిపోయే నేలలు, సుమారు 20 డిగ్రీల నుండి 40 డిగ్రీల ఎండ వేడి, నీటి సదుపాయం అవసరం. ముందుగా పొలాన్ని శుభ్రంగా దున్ని కలుపు మొక్కలు లేకుండా చేసుకొని వారం రోజులు ఎండబెట్టాలి. ప్రతి ఐదు అడుగులకు ఒక ఫెన్సింగ్ స్తంభం (Fencing Pole) చొప్పున పొలం అంతా స్తంభాలను పాతాలి. ఆ తర్వాత ప్రతి సిమ్మెంటు స్తంభం అడుగు భాగం వద్ద 1 లేదా రెండు మొక్కలను నాటి వాటిని తీగతో గాని లేదా త్రాడుతో గాని స్తంభానికి కట్టాలి. మొక్క నాటిన 2 లేక 3 సంవత్సరాలకే పుష్పిస్తుంది. పిటాయా మొక్కలకు నేల పూర్తిగా ఆరినప్పుడు మాత్రమే నీటి తడి పెట్టాలి.
పిటాయా పువ్వులు ఆర్కిడ్ కాక్టస్ (Epiphylum Oxypetalum) వలె అర్ధరాత్రి విచ్చుకొని ఉదయానికి వాలిపోతాయి. పువ్వు రాలిన నెలకు కాయ పక్వానికి వస్తుంది. పక్వానికి వచ్చిన కాయను ముచ్చిక వద్ద చాకుతో కోయాలి. డ్రాగన్ కాయలు ఎక్కువగా నిల్వ వుండవు గనుక వాటిని కోసిన 24 గంటల లోపు మార్కెట్ కు తరలించాలి.
సైజును బట్టి ఒక్కొక్క డ్రాగన్ కాయ 200 రూపాయల నుండి 250 రూపాయలవరకూ ధర పలుకుతుంది. ఎర్రటి గుజ్జు గల డ్రాగన్ కాయ మాత్రం 400 నుండి 450 రూపాయల వరకూ ధర పలుకుతుంది.
ఎక్కువ ఖరీదు పలికే డ్రాగన్ కాయలు సంపన్నులకే తప్ప మధ్య తరగతి వారికి అందుబాటులో వుండవు. గ్రామాల్లో సంపన్నులు అతి తక్కువగా వుంటారు, కనుక డ్రాగన్ కాయలను సంపన్నులు ఎక్కువగా వుండే నగరాల్లో మాత్రమే లభ్యమవుతాయి.
ఒలింపిక్ చిహ్నం
ఒకదానితో ఒకటి గొలుసువలె కలిసిన ఐదు రింగులు ఒలింపిక్ క్రీడల చిహ్నం. 
ఐదు రింగుల అర్థం ఐదు ఖండాలు : 1. యూరప్, 2. ఆసియా, 3. ఆఫ్రికా, 4. ఆస్ట్రేలియా, 5. అమెరికా. ఐదు రింగులు వరుసగా నీలం, పసుపుపచ్చ, నలుపు, ఆకుపచ్చ, ఎరుపు రంగుల్లో ఉంటాయి. ఈ ఐదు రింగులు ప్రజల క్రీడా స్ఫూర్తికి సౌభ్రాతృత్వానికి చిహ్నం.
ఒలింపిక్ పతాకం క్రీస్తుశకం 1913లో బేరన్ పియరీ డీ కౌబర్టీన్ సలహాపై రూపొందించబడి, క్రీస్తుశకం 1914లో పారిస్లో ఆవిష్కరింపబడింది. అయితే క్రీ.శ. 1920లో జరిగిన అంటెవెర్ప్ ఒలింపిక్ క్రీడలలో ప్రప్రథమంగా ఎగుర వేయబడినది. ఒలింపిక్ పతాకం తెల్లని పట్టుగుడ్డ మీద ఒకదానితో ఒకటి కలిసిన ఐదు రింగులు ఉంటాయి.
ఒలింపిక్
ఒలింపిక్ క్రీడలు - ఒలింపిక్ క్రీడలు (Olympic Games) ప్రతి నాలుగేళ్ళకొకసారి జరుగుతాయి.
ఒలింపిక్ చిహ్నం - ఒకదానితో ఒకటి గొలుసువలె కలిసిన ఐదు రింగులు ఒలింపిక్ క్రీడల చిహ్నం.
అపాత్రదానం
మానవునికి ఉన్న సుగుణాలలో ఒకటి దానం చేయడం. దానం చేసే వ్యక్తి దానం స్వీకరించే వ్యక్తి దానం స్వీకరించడానికి తగిన పాత్రుడా కాదా అని ఆలోచించి లేదా రుజువు చేసుకొని అతను దాన స్వీకరణకు అర్హుడు అయినట్లయితే అతనికి దానం ఇవ్వాలి. దానం స్వీకరించే వ్యక్తి దాన స్వీకరణకు తగిన పాత్రుడు కానప్పటికి అతనికి దానం ఇచ్చినట్లయితే అటువంటి దానంను అపాత్రదానం అంటారు.
దానం చేయడం వలన దానం పొందిన వ్యక్తితో పాటు దానం చేసిన వ్యక్తి కూడా ఆనందపడాలి. దానం పొందిన వ్యక్తి పొందిన దానంతో అభివృద్ధి చెందాలి సమాజానికి ఉపయోగపడాలి. కొందరు తాము పొందిన దానంతో సోమరులుగా మారి సమాజాభివృద్ధికి ఆటంకమవుతారు, దీనితో పాటు చెడు వ్యసనాలకు బానిసలై మోసపూరిత మాటలతో దాతలను మరింత పీడిస్తారు.
శ్రీకృష్ణుడు మరియు కుచేలుడు బాల్యంలో సహ విద్యార్థులు. వీరిద్దరు పెద్ద వారు అయినాక శ్రీకృష్ణుడు సకల సౌకర్యాలతో తూలతూగుతుండగా కుచేలుడు దారిద్ర్యం అనుభవిస్తూ ఉంటాడు. ఒకనాడు కుచేలుడు శ్రీకృష్ణునుని దర్శనానికి వెళ్లి అటుకులను చిన్ననాటి మిత్రుడు శ్రీకృష్ణుడికి ఇవ్వగా మొదటి పిడికిలి అటుకులు తిన్న శ్రీకృష్ణుడు దానంగా కుచేలుని దారిద్ర్యాన్ని పోగొడతాడు. రెండవ పిడికిలి అటుకులు తిన్నప్పుడు కుచేలునికి సకల సౌకర్యాలు కల్పిస్తాడు. మూడవ పిడికిలి అటుకులు తినబోతున్న కృష్ణుడిని రుక్మిణి ఆపుతుంది. దీనికి కారణం అపాత్రదానం చేయబోతున్నాడని అంటే అన్ని సౌకర్యాలు ఏర్పడిన కుచేలుడికి దానం అవసరం లేదు అయినను దానం ఇస్తే దానం ఇచ్చిన వారు పుచ్చుకొన్నవారింటికి పనివారుగా వెళ్లవలసి వస్తుందని.
భీంరెడ్డి సత్యనారాయణరెడ్డి
భీంరెడ్డి సత్యనారాయణరెడ్డి (ఆగష్టు 21, 1927 - అక్టోబరు 6, 2012) మహబూబ్ నగర్ జిల్లాకు చెందిన ప్రముఖ స్వాతంత్ర్య సమరయోధుడు, నిజాం విమోచనోద్యమకారుడు.
ఇతను షాద్‌నగర్ మండలం అన్నారం లో ఆగస్టు 21, 1927 న జన్మించి, మొగిలిగిద్ద, హైదరాబాదు లలో విద్య అభ్యసించాడు. రెండుసార్లు రాజ్యసభ సభ్యుడిగా, ఉత్తర ప్రదేశ్, ఒడిషా రాష్ట్రాలకు గవర్నరుగా పనిచేశాడు. అక్టోబరు 6, 2012 న హైదరాబాదులో మరణించాడు.
బి.సత్యనారాయణ రెడ్డి 1927 ఆగస్టు 21న మహబూబ్ నగర్ జిల్లా షాద్ నగర్ మండలం అన్నారంలో భీంరెడ్డి నర్సిరెడ్డి, మాణిక్యమ్మ దంపతులకు వ్యవసాయ కుటుంబంలో జన్మించాడు. ప్రాథమిక విద్య మొగిలిగిద్దలో ఆ తర్వాత హైదరాబాదు లోని వివేకవర్ధిని ఉన్నత పాఠశాల‌, నిజాం కళాశాల, ఉస్మానియా విశ్వవిద్యాలయం లలో విద్యాభ్యాసం చేశాడు. విద్యార్థి దశలోనే సామ్యవాద భావాలు కలిగిన సత్యనారాయణరెడ్డి 14 ఏళ్ల వయసులోనే క్విట్‌ ఇండియా ఉద్యమంలో పాల్గొని అరెస్టయ్యాడు.
ఆచార్య నరేంద్రదేవ్‌, 'లోక్‌నాయక్‌' జయప్రకాశ్‌ నారాయణ్‌, రామ్‌మనోహర్‌ లోహియాల స్ఫూర్తితో తొలుత సోషలిస్టు పార్టీలో క్రియాశీలంగా పాల్గొన్నాడు. వినోబా భావే భూదాన ఉద్యమం లోనూ పాల్గొన్నాడు. ఎమర్జెన్సీ కాలంలో 'మీసా' చట్టం కింద అరెస్టయి 18 నెలలు జైల్లో ఉన్నాడు. జైల్లో 'పయామ్‌-ఇ-నవ్‌' అనే హిందీ పత్రిక నడిపి సహచరులకు పంచిపెట్టేవాడు. తర్వాత జనతా పార్టీలో చేరాడు. 1978లో జనతా పార్టీ తరపున రాజ్యసభ సభ్యుడిగా ఎంపికయ్యాడు. 1983లో తెలుగుదేశం పార్టీలో చేరి 1994లో రెండవసారి రాజ్యసభకు ఎన్నికయ్యాడు. పార్లమెంటుకు చెందిన కమిటీలలో వివిధ హోదాల్లో పనిచేశాడు. 1990-93 మధ్యకాలంలో ఉత్తరప్రదేశ్ గవర్నర్‌గా, 1993 నుంచి 1995 వరకు ఒడిషా గవర్నర్‌గా పనిచేశాడు. 1993లో పశ్చిమ బెంగాల్‌ రాష్ట్రానికి ఇన్‌ఛార్జి గవర్నర్‌గా కొద్దికాలం వ్యవహరించాడు. సత్యనారాయణరెడ్డి స్వగ్రామంలో ఆంజనేయస్వామి ఆలయాన్ని కట్టించాడు. దళితులకు పక్కా ఇళ్లు మంజూరు చేయించారు.
ప్రజాసేవకే అంకితం కావాలన్న ఉద్దేశంతో ఆయన పెళ్ళి కూడా చేసుకోలేదు. ఆర్యసమాజ్ ఆదర్శాలను అమలులో పెట్టాడు. తనకు సంక్రమించిన 25 ఎకరాల భూమిని అన్న కుమారుడైన రాంచంద్రారెడ్డికి ఇచ్చి, తన శేషజీవితాన్ని రాంచంద్రారెడ్డి వద్దే గడిపాడు. ఎమ్మెల్యేగా పనిచేసిన దామోదర్ రెడ్డి ఇతనికి సొంత పెద్దమ్మ కుమారుడు.
ఊపిరితిత్తుల వ్యాధితో చికిత్స పొందుతూ 85 సంవత్సరాల వయస్సులో 2012 అక్టోబరు 6 న తుది శ్వాస విడిచాడు.
గడ్డి గులాబి
గడ్డి గులాబి అందంగా ఉండే ఒక పూలమొక్క. దీనిని ఇంటిలోని కుంపటిలో లేదా ఖాళీ స్థలంలో వీటిని పెంచుతారు. వీటికి పూచే పువ్వులు అందంగా చిన్న గులాబి పువ్వులవలె ఉంటాయి. గడ్డి గులాబీలు అనేక రకాలున్నాయి. ఇవి ఒక్కొక్క రకం ఒక్కొక్క రకం రంగు పువ్వులను పూస్తుంది. ఆంధ్రప్రదేశ్ లోని అన్ని ప్రాంతాలలోని ఇళ్ళలో వీటిని పెంచుతారు. ఇవి నేలపై సాధారణంగా వెడల్పుగా 20 సెంటీమీటర్ల ఎత్తు పెరుగుతాయి, వీటి కొమ్మలు చాలా మృదువుగా వాలిపోయే లక్షణాలు ఉండటం వలన చాలా ఎత్తు పెరగలేవు. ఈ మొక్క ఆకులు చాలా చిన్నవిగా ప్రత్యేకంగా అందంగా మృదువుగా ఉంటాయి. 
సాధారణంగా వీటి కొమ్మను తుంచి నాటడం ద్వారా కొత్త మొక్కలు సృస్టిస్తారు.
గులాబి
ఎంఫసిస్
బెంగుళూరు కేంద్రంగా పనిచేస్తున్న ఇంఫర్మేషన్ టెక్నాలజీ రంగంలో సేవలందిస్తున్న ఎంఫసిస్, హ్యూలెట్-ప్యాకార్డ్ కో.కి చెందిన ఒక విభాగము. భారతీయ ఐటీ సంస్థలలో ఏడవ స్థానంలో నిలచిన ఎంఫసిస్ ని ఫార్చ్యూన్ ఇండియా 500 2011వ సంవత్సరానికి 165 వ స్థానంలో గుర్తింపబడింది. 2011 నాటికి 38,000 ఉద్యోగులు గల ఎంఫసిస్ కి భారతదేశం, శ్రీలంక, చైనా, ఉత్తర అమెరికా మరియు ఐరోపా మొదలగు పధ్నాలుగు దేశాలలో 29 కార్యాలయాలు గలవు.
1998 లో స్థాపించబడిన అమెరికా కేంద్రంగా పనిచేస్తున్న ఎంఫసిస్ కార్పొరేషన్ 1992 లో స్థాపించబడిన భారతీయ సంస్థ అయిన బి ఎఫ్ ఎల్ సాఫ్ట్ వేర్ లిమిటెడ్ ని విలీనం చేసుకొని జూన్ 2000 లో ఎంఫసిస్ బి ఎఫ్ ఎల్ లిమిటెడ్ గా 1998 లో క్యాలిఫోర్నియాలో స్థాపించబడింది.
జూన్ 2006 లో ఎలెక్ట్రానిక్ డాటా సిస్టంస్ (ఈ డీ ఎస్) ఎంఫసిస్ ని $380 మిలియన్ లకి కొన్నది.
2008 మే 13 న్ హ్యూలెట్ ప్యాకర్డ్ ఈ డీ ఎస్ ని $13.9 బిలియన్ లకి కొన్నది. ఈ విలీనం 2008 ఆగస్టు 26 కి పూర్తి అయినది.బెంగుళూరు, రాయ్ పూర్, చెన్నై, పూణె, ముంబయి, నోయిడా, ఇండోర్, పాండిచ్చేరి, అహ్మదాబాదు, భువనేశ్వర్ మరియు మంగళూరు
వాస్తవ ఆస్తి
వాస్తవ ఆస్తిని వాస్తవాస్తి, నిజమైన ఆస్తి అని కూడా అంటారు. వాస్తవ ఆస్తిని ఆంగ్లంలో రియల్ ఎస్టేట్ అంటారు. రియల్ అంటే నిజమైన ఎస్టేట్ అంటే ఆస్తి లేక సంస్థానం. వాస్తవ ఆస్తి అంటే భూమి మరియు భవనాలు, దీనితో పాటు సహజ వనరులైన పంటలు, ఖనిజాలు, నీరు. ప్రకృతి సిద్ధమైన స్థిరాస్తి. ఇది స్వార్థపూరిత ఆసక్తిని రేపుతుంది. నిజమైన సంపత్తిలో (ప్రాపర్టీ) వాస్తవ ఆస్తి ఒక అంశం. (చాలా సాధారణంగా) భవన నిర్మాణం లేక గృహ నిర్మాణం సాధారణం. ఇంకా ఇది రియల్ ఎస్టేట్ వ్యాపారం. ఈ వృత్తిలో భూమి, భవనాలు లేదా గృహాలను కొనడం, అమ్మడం లేదా అద్దెకు లేక లీజుకు ఇవ్వడం, తీసుకోవడం వంటివి జరుగుతుంటాయి.
ఈ డీ ఎస్
టెక్సాస్ లోని ప్లేనో కేంద్రంగా పని చేసే ఎలక్ట్రానిక్ డాటా సిస్టంస్ ఒక బహుళా జాతీయ ఇంఫర్మేషన్ టెక్నాలజీ ఎక్విప్ మెంట్ మరియు సేవల సంస్థ.
1962 లో హెచ్. రాస్ పెరాట్ చే స్థాపించబడ్డ ఈ డీ ఎస్ స్వల్పకాలిక కాంట్రాక్టులు రాజ్యమేలుతున్న సమయంలో పెద్ద సంస్థలకు దీర్ఘకాలిక కాంట్రాక్టు పద్ధతి ద్వారా ఆధునిక ఎలెక్ట్రానిక్ డాటా ప్రాసెసింగ్ మేనేజ్ మెంట్ కొరకు మానవ వనరులను, కంప్యూటర్ హార్డ్వేర్ ను సమకూర్చే ఉద్దేశ్యంతో నెలకొల్పబడినది.
2008 నాటికి ఈ డీ ఏస్ లో 1,39,000 ఉద్యోగులతో 64 దేశాలలో ముఖ్యంగా అమెరికా, భారతదేశం మరియు యునైటెడ్ కింగ్డమ్ లలో తన ఉనికి కలిగి ఉండేది.
తినే పుట్టగొడుగులు (సహజమైనవి)
సహజసిద్ధంగా లభించే పుట్టగొడుగులు చాలా అరుదు. ఇవి సంవత్సరంలో చిత్తకార్తెలో మాత్రమే ఎక్కువగా లభించేవి. ప్రస్తుతం చిత్తకార్తెలో సైతం ఇవి చాలా అరుదుగా లభిస్తున్నాయి. వానలు కురిసినప్పుడు లేక వాతావరణం చల్లగా ఉండి ఉరుములు ఉరిమినప్పుడు పుట్టకూడు ఉన్న పుట్టల్లో, గుట్టల్లో, నేల నుండి ఇవి పైకి పొడుచుకువస్తాయి. ఇవి పుట్టే చోట ఉండే మట్టి వదులుగా ఉంటుంది. పుట్టగొడుగుల శిలీంధ్రం ఉన్న లోతును బట్టి మట్టిలోని సారంను బట్టి వాతావరణాన్నిబట్టి వీటి పరిమాణంలో మార్పులు ఉంటాయి. ఇవి భూమిపైకి వచ్చినప్పుడు మల్లె మొగ్గ వలె కాడను కలిగి ఉంటాయి. మల్లె మొగ్గవలె ఉన్న పుట్టగొడుగులను మొడిదలు అంటారు. భూమిపైకి వచ్చిన ఒకటి రెండు రోజుల్లో ఇవి విచ్చుకుంటాయి. వీటిని గొడుగులు అంటారు. విచ్చుకున్న పుట్టగొడుగులు తొందరగా పాడవుతాయి. సహజసిద్ధంగా పెరిగే తినే పుట్టగొడుగులు తెలుపు రంగులో ఉంటాయి. పుట్టకూడు (పుట్టగొడుగుల శిలీంధ్రం) ఉన్న నల్లరేగడి భూముల్లో ఏపుగా, లావుగా పెరుగుతాయి. పుట్టగొడుగులు పచ్చివి తినరు, కూర వండుకుని మాత్రమే తింటారు. ఇవి ఒక విధమైన వాసన కలిగి ఉంటాయి. దగ్గరగా వాసన చూసినపుడు మాత్రమే వీటి యొక్క వాసనను గుర్తించగలుగుతారు.
తినే స్థాయిలో ఉన్న పుట్టగొడుగుల మొదటి రూపం మొడిదలు. వీటిని ఇష్టంగా కూర వండుకుని తింటారు. విచ్చుకున్న పుట్టగొడుగుల రుచికన్నా ఇవి చాలా రుచిగా ఉంటాయి. మట్టిలోపల పుట్టినవి కాబట్టి మట్టితో సహ ఉన్న ఈ పుట్టగొడుగులను కాడలతో సహ బాగా కడిగి కాడలను మొడిదల నుంచి వేరు చేసి పొడవుగా ఉన్న కాడలను చిన్నవిగా కట్ చేసి మొడిదలతో సహ కాడలను కూడా వేసి కూర చేసుకుంటారు. కాడలన్నా మొడిదలు బాగా రుచిగా ఉంటాయి.
పుట్టగొడుగుల కూరను మసాలాలు వేసి పులుసు చేసుకుంటారు. ఈ కూర తయారీ విధానం మొత్తం మాంసం కూర తయారీ విధానాన్ని పోలి ఉంటుంది. రుచి కూడా మాంసం కూరను పోలి ఉంటుంది.
పుట్టగొడుగుల కూర శాకాహారం అయినప్పటికి కొంతమంది శాఖాహారులు ఈ కూరకు ఉండే మాంసాహారపు రుచి కారణంగా ఈ కూరను మాంసాహారంగా భావించి తినరు.
సృష్టిలోని వింతమొక్కలలో ఒకటిగా ఈ పుట్టగొడుగులను పేర్కొనవచ్చు.
శ్రీ యఱ్ఱమిల్లి నారాయణ మూర్తి కళాశాల
శ్రీ వై యన్ కళాశాల గా ప్రఖ్యాతి వహించిన శ్రీ యఱ్ఱమిల్లి నారాయణ మూర్తి కళాశాల పశ్చిమ గోదావరి జిల్లా నరసాపురం పట్టణంలో ఉంది. 1949 వ సంవత్సరంలో స్థాపించిన ఈ కళాశాల వసిష్ఠ గోదావరి ఒడ్డున విద్యా కుసుమాలను వెదజల్లుతోంది. ప్రస్తుతం ఈ సంస్థ 9 ఇంటిర్, డిగ్రీ, పిజి కోర్సులతో పాటూ బిఇడి, యంబిఎ, యంసిఎ వంటి ప్రొఫెషనల్ కోర్సులనూ అందిస్తోంది. అంతేకాదు ఆంధ్రప్రదేశ్ రాష్ట్రంలో నాక్ (NAAC) చేత ఎ గ్రేడ్‌లో గుర్తింపు పొందిన తొలి కళాశాల ఇదే. ఇది ఆంధ్ర విశ్వవిద్యాలయ పరిధిలోని ప్రభుత్వ ఎయిడెడ్ కళాశాల.
పశ్చిమ గోదావరి జిల్లాలో ప్రముఖ న్యాయవాది, విద్యావేత్త అయిన యఱ్ఱమిల్లి నారాయణ మూర్తి స్థానికుల సహాయ సహకారాలతో ఈ కళాశాలను ప్రారంభించారు. ఉభయ గోదావరి జిల్లాల్లో విద్యా వ్యాప్తికి ప్రముఖ పాత్ర వహించిన విద్యా సంస్థల్లో ఇది ఒకటి. తూర్పు, పశ్చిమ గోదావరి జిల్లాల నుంచి విద్యార్థులు ఇక్కడ పెద్ద సంఖ్యలో చదువుకుంటున్నారు. ముందుగా ఈ కళాశాలను నరసాపురంలో మరో ప్రముఖ విద్యా సంస్థ అయిన టేలర్ ఉన్నత పాఠశాల ప్రాంగణంలో ప్రారంభించారు. తరువాత అప్పటి వరకూ నరసాపురం కలెక్టర్ బంగ్లాను ఈ కళాశాలకు కేటాయించారు. అప్పటి నుంచీ కాలేజీ ప్రస్థానం అప్రతిహతంగా కొనసాగుతూ వచ్చింది.
1956లో దీనికి పూర్తి స్థాయి కళాశాల హోదా వచ్చింది. 1989-90 విద్యా సంవత్సరంలో పిజి విభాగం ప్రారంభం అయింది. ఈ కళాశాలను ది నరసాపూర్ కాలేజ్ అనే పేరుతో ప్రారంభించారు. 1967లో కళాశాల వ్యవస్థాపకులు యఱ్ఱమిల్లి నారాయణ మూర్తి పంతులు పేరు ఈ సంస్థకు పెట్టారు. ఈ భవంతి డచ్‌ పాలనలో నిర్మితమైంది. దీనిని డచ్ బిల్డింగ్‌గా స్థానికులు పిలుస్తారు. 200కు పైగా సంవత్సరాల చరిత్ర ఉన్న ఈ భవంతి గోదావరి నదీ తీరంలో 14 ఎకరాల విశాల ప్రాంగణంలో ఉంది. ఇప్పుడు ఈ భవంతి చుట్టూ అనేక కాలేజీ విభాగాల బిల్డింగులు వచ్చి చేరాయి. ఈ చారిత్రక భవంతిలో ప్రస్తుతం కళాశాల ప్రధాన పరిపాలన విభాగం, మరియు ప్రిన్సిపల్‌ కార్యాలయాలు ఉన్నాయి. ఈ కళాశాలకు భాగవతుల జినేంద్రనాథ్ చాలాకాలం ప్రిన్సిపల్‌గా పనిచేసి ఇక్కడే రిటైరయ్యారు.
2000వ సంవత్సరంలో వైయన్ కళాశాల స్వర్ణోత్సవాలు జరుపుకుంది. 2007-2008 విద్యా సంవత్సరంలో ‍యుజిసి నుంచి అటానమస్ హోదా పొందింది.
ఆంధ్రప్రదేశ్‌లో ప్రఖ్యాతి వహించిన కళాకారులు మెగాస్టార్ చిరంజీవి, దాసరి నారాయణ రావు, యు వి కృష్ణంరాజు, గజల్ శ్రీనివాస్ వంటి అనేక మంది ప్రముఖులు ఈ కళాశాలలో చదివారు.
కివీ పండు
కివీ పండు అనేది 'యాక్టినిడియా చైనిన్సెస్' అనే తీగ జాతి మొక్కకు కాసే పండు. ఈ రకమైన పళ్ళను న్యూజిలాండ్ వంటి చల్లని దేశాల్లో పండిస్తారు. 
చైనీస్ గూస్బెర్రీస్ అని కూడా పిలుబడే కివీ కాయలు చూడటానికి ముదురు గోధుమ రంగు జూలుతో కోడి గ్రుడ్డు ఆకారంలో వుండి, లోపల అనేక గింజలతో నిండిన ఆకు పచ్చని లేదా పసుపు పచ్చని గుజ్జు కలిగివుంటుంది. ఈ మధ్య భారతీయ నగర మార్కెట్లలో యాపిల్ పండంత ఖరీదులో లభిస్తున్నాయి. కమలాలకు రెట్టింపు 'విటమిన్‌ సి', ఆపిల్‌లోకన్నా అయిదు రెట్లు ఎక్కువ పోషకాలూ దీని సొంతం. పీచు పదార్థం, విటమిన్‌ ఇ, పొటాషియం, ఫోలిక్‌ యాసిడ్‌, కెరోటినాయిడ్స్‌, యాంటీ ఆక్సిడెంట్లు మరెన్నో పోషకాల నిలయం 'కివీ' పండు. న్యూజిలాండ్‌లో మాత్రమే పండే కివీలు ఇప్పుడు మన మార్కెట్‌లోనూ విరివిగా దొరుకుతున్నాయి. కొవ్వులూ, సోడియం తక్కువగా ఉండటంవల్ల హృద్రోగులూ, మధుమేహ వ్యాధిగ్రస్తులూ కూడా దీన్ని తినొచ్చని వైద్యులు సలహా ఇస్తున్నారు. బరువు తగ్గించుకోవాలనుకునేవారికీ ఇది మంచి నేస్తమే. దీనిలోని యాంటీ ఆక్సిడెంట్‌ లక్షణాలవల్ల బీపీ, కొలెస్ట్రాల్‌ అదుపులో ఉంటాయి. పోషకాలే కాదు, నోరూరించే రుచి కూడా కివీ సొంతం.
కివిపండులో అనేక ఆరోగ్యకరమైన పోషకాలు ఉన్నాయి . ఇది అనేక ప్రాంతాలలో పండిస్తారు, అండాకారములో ఉంటుంది . సుమారు 5.8 పొడవు 2.0 సెం.మీ. వెడల్పు, 5.5 సెం.మీ. ఎత్తు కలిగి మెత్తగా ఉంటుంది . మంచి సువాసన కలిగి ఉంటుంది . దీనిని వ్యాపార పండుగా అనేక దేశాలలో పండిస్తున్నారు . చైనాలో దీనిని 'గూస్ బెర్రీ ' పండుగా వాడుకలో ఉన్నది .
కివి పండుకు పేర్లు చాలా ఉన్నాయి. చాలామంది దీనిని వండర్ ఫ్రూట్ అని పిలవటం కూడా వింటూంటాం. ఇంతటి ఆశ్చర్య ఫలితాలనిచ్చే ఈపండు ఎన్నో ఆరోగ్య ప్రయోజనాలను చేకూరుస్తుంది. పండ్లు అన్నిటిలోకి అధిక పోషకాలు కలిగిన ఈ కివి పండు పై రట్జర్స్ యూనివర్శిటీకి చెందిన డా. పౌల్ లారెన్స్ కొన్ని పరిశోధనలు చేశారు. సాధారణంగా మనం తినే 27 రకాల పండ్లలో కివి పండులోఅధిక పోషకాలుంటాయని స్టడీ తెలిపింది. కివి పండులో పోషకాలు చూడండి.
కివి మొక్కలు సమశీతోష్ణ మండలాల్లో, అనగా వాతావరణంలో ఎండాకాలానికి చలికాలానికి మధ్య మోస్తరు తేడా మాత్రమే ఉన్న ప్రదేశాల్లో పెరుగుతాయి. అందుకే వీటిని ఇటలీ, న్యూజిలాండ్, చిలీ, ఫ్రాన్స్, గ్రీస్, జపాన్, ఇరాన్, అమెరికా, కంబోడియా వంటి దేశాల్లో సాగు చేస్తున్నారు. ఇటీవల భారత దేశంలో హిమాచల్ ప్రదేశ్ రాష్ట్రంలో కూడా సాగు చేస్తున్నారు.
కివీ సాగు ద్రాక్ష సాగు వలె వుంటుంది. కివీ మొక్కల్లో శ్రీ మరియు పురుష మొక్కలు వేరువేరుగా వుంటాయి. తుమ్మెదలు పురుష పువ్వుల నుండి పుప్పొడిని సేకరించి స్త్రీ పువ్వుల మీదకు చేరవేయడం ద్వారా స్త్రీ మొక్కల నుండి కాయలు తయారవుతాయి. ఇలా ఒక పురుష మొక్క 3 నుండి 8 స్త్రీ మొక్కలు కాయలు తయారుచేయడానికి ఉపయోగపడుతుంది. ఒక హెక్టారుకు టన్నుల కొద్దీ కాయల దిగుబడి వస్తుంది. విత్తనాలు నాటిన 2 నుండి 3 సంవత్సరాలకే పంట దిగుబడి వస్తుంది. కివీ మొక్కలను గ్రాఫ్టింగ్ పద్ధతి ద్వారా కూడా ఉత్పత్తి చేయవచ్చు. 
కివీ పండ్లతో ప్రయోజనాలోన్నో. దీని తొక్కను తీసి పారేస్తుం టాం. కానీ అందులో చాలా విషయం ఉంది. తొక్కు వెనుక యాంటీ ఆక్సిడెం ట్లు పూర్తి పీచు పదార్థంతో నిండిన గుజ్జు ఉంటుంది. మొక్కజొన్నను మినహా యిస్తే.. కంటి చూపును కాపాడే లుటియి న్‌ పదార్థ్ధం ఏ ఇతర పండు, కూరగాయాల్లో కూడా ఇందులో ఉన్నంత ఉండదు. రోజుకు రెండు నుంచి మూడు కివీలు తిన్నవారిలో శరీరం లోప ల రక్తం గడ్డకట్టే ప్రమాదం తగ్గినట్లు నార్వేలో గుర్తించారు.
గాలం
చేపలు పట్టడానికి ఉపయోగించే ఒక పరికరం గాలం. దీనిని లోహంతో తయారు చేస్త్రారు. పట్టే చేపల పరిమాణాన్ని బట్టి గాలం పరిమాణం మారుతూ ఉంటుంది. ఇవి వివిధ రంగులలో లభిస్తాయి. ముఖ్యంగా తేలికగా వంగని ఇనుము (స్టీల్) తో తయారు చేస్తారు. గాలాన్ని ఆంగ్లంలో ఫిష్ హుక్ అంటారు. గాలం కొక్కెము ఆకారంలో వంకర తిరిగిన సూది వలె ఉంటుంది. కట్టిన దారం జారిపోకుండా ఒక వైపు రింగు వలె లేక వెడల్పుగా ఉంటుంది. సూదిగా ఉన్న గాలానికి ఎరను సులభంగా గుచ్చవచ్చు, కాని ఎర గాలము నుంచి తప్పించుకోవడానికి సూదిమొన దగ్గర ఉన్న చీలిక అడ్డుపడుతుంది.
గాలానికి ఎర్రను గుచ్చుతారు. ఎర్ర అనగా దురుద్దేశంతో సమర్పించే ఆహారం. ఎర్ర కోసం ఎక్కువగా వానపాములను ఉపయోగిస్తారు. అందుకనే వానపాములను ఎర్రలని కూడా అంటారు.
చేపలు పట్టడానికి ఉపయోగించే గాలం నీళ్లలో మునుతుంది. చేపలు ఎంతలోతులో ఎక్కువగా తిరుగుతుంటాయో గాలానికి అందుబాటులో ఉంటాయో అంతలోతు మాత్రమే గాలం నీళ్లలో మునిగేలా సన్నని గట్టి దారంతో బెండును కడతారు. నీళ్లపై బెండు తేలుతుంది కాబట్టి బెండు నుంచి గాలంనకు కట్టిన దారం ఎంత పొడవు ఉంటుందో అంత లోతులో గాలం మునిగి ఉంటుంది. చేప గాలానికి తగిలించిన ఎర్రను తిన్నప్పుడు గాలం చేపనోటిలో కుచ్చుకుంటుంది. గాలానికి చిక్కిన చేప తప్పించుకోవడానికి చేసే ప్రయత్నానికి నీటిపైన తేలుతున్న బెండు లోపలికి లాగుతున్నట్లుగా కనబడుతుంది.
చేపలు బావులలో, చెరువులలో, కాలువలలో పట్టేటప్పుడు గట్టుపై నిలబడి గాలాన్ని నీటి మధ్యలోకి విసరడానికి గాలానికి చిక్కిన చేపను పైకి లాగడానికి కర్రను ఉపయోగిస్తారు. కర్రకు కట్టిన దారం సన్నగా గట్టిగా అవసరమయిన పొడవుతో మధ్యన బెండును ఉంచి చివరన గాలాన్ని కడతారు.
మోసపూరితంగా ఇతరుల నుంచి లబ్ధి పొందడానికి చూపే ఆశను గాలం వేయడం అంటారు.
పూర్వగాథాలహరి
ఈ పూర్వగాథాలహరి నందు ఎన్నో పురణాలు,చరిత్రలు, ఉపనిషత్తులు పాత్రల వ్యైశిష్ఠ్యాన్ని తెలియజేశారు.ఇందులో గల పురణాలు, చరిత్రలు, ఉపనిషత్తులు
వైఫల్యం
వైఫల్యమును ఆంగ్లంలో ఫెల్యూర్ అంటారు. వైఫల్యంను విఫలం, భంగం, విచ్చిత్తి, తప్పడం, అపజయం అని కూడా అంటారు. అనుకున్న పని లేదా బృహత్కార్యం యొక్క నిర్దిష్ట లక్ష్యంను పూర్తి చేయలేక పోతే దానిని వైఫల్యం అంటారు. వైఫల్యం చెందినప్పుడు పొందవలసిన ఫలితాన్ని కోల్పోతారు. వైఫల్యానికి వ్యతిరేకం విజయం.
సాధారణంగా వాణిజ్య వైఫల్యం అర్థం వాణిజ్య సంస్థ లేదా కంపెనీ తన లక్ష్యాలను సాధించలేకపోవడం అంటే తన నిర్దిష్ట లక్ష్యాన్ని చేరలేక విఫలం చెందడం. వాణిజ్య సంస్థ నిర్దిష్ట లక్ష్యాలను చేరలేకపోవడం వలన డబ్బు కోల్పోవచ్చు.
ఉత్పత్తి వైఫల్యం అనగా తయారైన ఉత్పత్తులను అమ్మడంలో వైఫల్యం చెందడం. ఒక సంస్థలో తయారైన వస్తువులతో వినియోదారులు సమస్యలు ఎదుర్కొన్నప్పుడు మళ్ళీ మళ్ళీ ఈ సంస్థ యొక్క ఉత్పత్తులను కొనరు. అందువలన వస్తువు తయారు చేసే సామర్థ్యం ఉన్నా వాటిని అమ్ముకునే విషయంలో వైఫల్యం చెందుతారు. ఈ విధంగా తయారైన ఉత్పత్తులను అమ్ముకోలేకపోవడాన్ని ఉత్పత్తి వైఫల్యం అంటారు.
వ్యక్తులు తమకు పెట్టిన పరీక్షలలో ఉత్తీర్ణత సాధించడాన్ని విజయవంతం అవడం అంటారు. పరీక్షలో విజయం సాధించలేకపోవడాన్ని వైఫల్యం చెందడం లేదా ఫెయిల్ అవడం అంటారు.
తప్పు
విజయం
విజయం
విజయమును ఆంగ్లంలో సక్సెస్ అంటారు.
సామాజిక హోదా
సామాజిక హోదాను ఆంగ్లంలో సోషల్ స్టేటస్ అంటారు. మానవ సమాజంలో మానవునికి కల్పించిన గౌరవప్రతిష్టల యొక స్థితినే సామాజిక స్థితి లేక సామాజిక హోదా అంటారు. సమాజంలో వ్యక్తి లేదా సమూహం యొక్క సామాజిక హోదాను రెండు విధాలుగా గుర్తించవచ్చు. ఒకటి వారు సాధించిన సొంత విజయాల ద్వారా సామాజిక హోదాను సంపాదించవచ్చు. మరొకటి స్తరీకరణ (అంతరాల) వ్యవస్థలో వారసత్వంగా పొందిన సామాజిక హోదా. ఆపాదించబడిన హోదా అన్ని సమాజాల్లో ఉన్నాయి. లింగ, వయస్సు, జాతి సమూహం మరియు కుటుంబ నేపథ్యం ఆధారంగా ఈ హోదాను ఆపాదించడం జరుగుతుంది. ఉదాహరణకు ఒక వ్యక్తి సంపన్న కుటుంబంలో పుట్టి ఆ కుటుంబ సభ్యుల లక్షణాలు ప్రజాదరణ పొందియుండి ఇతను కూడా ప్రతిభవంతుడై ఉన్నతమైన విలువలను కలిగి ఉన్నట్లయితే ఇతని యొక్క సామాజిక హోదా పెరుగుతుంది. ఉన్నత లక్షణాలున్న వ్యక్తులకు సమాజం ఇచ్చే సామాజిక హోదా కోసం అందరూ సన్నద్దులై ఉన్నత లక్షణాలను అలవర్చుకుంటారు.
సామాజిక తరగతి
సామాజిక వ్యవస్థాపకత
రాజరాజు (నవల)
రాజరాజు శ్రీపాద సుబ్రహ్మణ్యశాస్త్రి వారి నవలిక. ఇది రాజమహేంద్రవరము అను రాజమండ్రిని పాలించిన రాజరాజ నరేంద్రుని కథ. రాజరాజ నరేంద్రుని కొలువులో ఉంటూ ఆంధ్ర సాహిత్యానికి శ్రీకారం చుట్టిన నన్నయ్య యొక్క అభిమానం, ఆయన విలక్షణ వ్యక్తిత్వం ప్రతిబింబించే రచన రాజరాజు.
అవసరం
అవసరంను ఆంగ్లంలో నీడ్ (Need) అంటారు. మొక్కలు, జంతువులు జీవించడానికి లేదా సంతోషంగా జీవించడానికి తప్పనిసరిగా కొన్ని వస్తువులు మరియు సేవలు అవసరమవుతాయి. ఎటువంటి వస్తువులు, సేవలు లేకుండా మొక్కలైనా, జంతువులైనా జీవించడం సాధ్యం కాదు, ఈ అవసరమయిన వస్తువులను పిలుస్తారు కావలసినవి అని. అవసరానికి వ్యతిరేకం అనవసరం. ప్రతి వ్యక్తి శరీరానికి ఒకే విధమైన ప్రాథమిక అవసరాలను కలిగి ఉన్నాడు. మానవులు జీవించడానికి ముఖ్యంగా మరియు కచ్చితంగా నీరు, ఆహారం, దుస్తులు, మరియు ఆశ్రయం అవసరం. అవసరమయిన వాటిలో నీరు చాలా ముఖ్యమైనదిగా ఉంది. ఎందుకంటే తాగునీరు లేకుండా వ్యక్తి ఎక్కువ సమయం జీవించలేడు, త్వరగా మరణిస్తాడు కాబట్టి.
అనవసరం
అవసరం లేని పనులను లేదా వస్తువులను అనవసరం అంటారు. తినే కాయలున్న చెట్టుపై రాళ్ళు వేయడం అవసరం. కాయలు లేని చెట్టుపై రాళ్ళు వేయడం అనవసరం. తినే కాయలున్న చెట్టుపై రాళ్ళు వేయడం వలన రాళ్ళ దెబ్బలకు రాలిన కాయలు తినవచ్చు. కాయలు లేని చెట్టుపై రాళ్ళు వేసి ఆ రాళ్ళనే మనపై వేసుకోవడం అనవసరం, ఇటువంటి పనుల వలన ఎటువంటి ప్రయోజనం ఉండదు. ప్రయోజనం లేని పనులు చేయడం అనవసరం. అనవసరాన్ని ఆంగ్లంలో unnecessary అంటారు. సమాజంలో ఎవరయితే అవసరమయిన పనులు చేస్తుంటారో వారిపై విమర్శలు వస్తుంటాయి, అందుకని మన పెద్దలు కాసే చెట్టుకే రాళ్ల దెబ్బలని, ఫలితాన్ని అందించాలనుకున్న వ్యక్తి విమర్శలు భరించాలని, కాయలు లేని చెట్టుపై రాళ్లు ఎవరు వేయరని అలాగే సమాజానికి అవసరమయిన పనులు చేయని వారిపై విమర్శలు చేయరని అనవసరమని చెప్పారు.
అవసరం
మధుసూదన సరస్వతి
మధుసూదన సరస్వతి (క్రీ. శ. 1540-1640) ఒక భారతీయ తత్త్వజ్ఞుడు. ఆయన అద్వైత పరంపరలో వేదాంతి .
ప్రస్తుతం బంగ్లాదేశ్లో ఉన్న ఫరిద్పూర్ జిల్లా లోని కోటలిపాడా అనే ఊరిలో ప్రమోద పురందర ఆచార్యునికి సంతానంగా మధుసూదన సరస్వతి జన్మించారు. వారికి తల్లిదండ్రులు పెట్టిన పేరు కమలనయనుడు.
మధుసూదన సరస్వతి తొలుత పశ్చిమ బెంగాల్ లోని నవద్వీపంలో నవ్యన్యాయ దర్శనాన్ని చదువుకున్నారు. నవ్యన్యాయ పద్ధతి అద్వైతాన్ని ఖండిస్తుంది. అందుచేత అద్వైతులతో వాదించడానికని అద్వైతంలో లోటు పాట్లని అర్థం చేసుకోవడం కోసం వారణాసికి వెళ్ళి అభ్యాసం మొదలుపెట్టారు. చివరకు అద్వైతంలోని లోతులు తెలుసుకుని అద్వైతిగా సన్న్యసించారు. వీరి గురువు పేరు విశ్వేశ్వర సరస్వతి.
మధ్వాచార్యులు "న్యాయామృత" అనే గ్రంథంలో అద్వైతాన్ని ఖండిస్తూ వేసిన ప్రశ్నలకు మధుసూదన సరస్వతి అద్వైత సిద్ధి అనే రచనలో లోతైన సమాధానాలను ఇచ్చారు. ఇది చాలా ప్రాచుర్యం ఉన్న గ్రంథం. అంతే కాక ఇతర రచనలలో సాంఖ్యం, నవ్యన్యాయం మొదలైన దర్శనాలను కూడా తర్కబద్ధంగా ఖండించారు.
మధుసూదన సరస్వతి వేదాంతం, భక్తి, శాస్త్రం మొదలైన అంశాల గురించి చాలా రచనలు చేసారు. వీరు శంకరాచార్యుల వలే, అద్వైతంలోని లోతులను చూసినప్పటికీ, నిత్యజీవితంలో భక్తికి చాలా ప్రాముఖ్యతను ఇచ్చారు. అందుబాటులో ఉన్న ఈయన రచనలు: వేదాంత కల్ప లతికా, అద్వైత సిద్ధి, అద్వైత మంజరి, అద్వైత రత్న రక్షణ, ఆత్మ బోధ టీకా, ఆనంద మందాకిని, కృష్ణ కుతూహల నాటక, ప్రస్థాన భేద, భక్తి సామాన్య నిరూపణ, భగవద్గీత గూఢార్థ దీపిక, భగవద్ భక్తి రసాయన, భాగవత పురాణ ప్రథమ శ్లోక వాక్య, వేద స్తుతి టీకా, శాండిల్య సూత్ర టీకా, శాస్త్ర సిద్ధాంత లేశ టీకా, సంక్షేప శారీరక సార సంగ్రహ, సిద్ధాంత తత్త్వబిందు, హరిలీలా వ్యాఖ్య .
వీటిలో అద్వైతసిద్ధి, భగవద్గీత గుఢార్థ దీపిక, ప్రస్థానభేద చాలా ప్రాచుర్యం ఉన్నాయి.
చిత్ర రచన
ఒక వస్తువు యొక్క చరిత్రను ఆ వస్తువు యొక్క రూపురేఖలు వచ్చేలా అక్షరాలను కూర్చుతూ వ్రాసే రచనను చిత్రరచన లేక చిత్ర చరిత్ర రచన అంటారు. చిత్రచరిత్రరచనను ఆంగ్లంలో ఐకోనో రైటింగ్ అంటారు. ఐకోనో అంటే చిత్రపట పరిశీలన శాస్త్రం, రైటింగ్ అంటే వ్రాయడం అని అర్థం. చదువుకునే పిల్లల్లో ఆసక్తిని కలిగించడానికి బొమ్మలోనే ఆ బొమ్మకు సంబంధించిన చరిత్రను లేదా విషయాన్ని అక్షర రూపంలో కూర్చుతున్నారు. ఈ విధమైన నూతన విద్యా విధానం గురించి ప్రభుత్వం పరిశీలిస్తుంది. చిత్ర పటాల్లో చరిత్ర రాయడం ఒక అద్భుతమైన కళ. ఈ అద్భుతమైన చిత్ర రచన కళ ఇప్పుడు కొత్త తరహా విద్యా విధానానికి నాంది పలికింది. మలేషియా, థాయ్ లాండ్, జపాన్ లకు చెందిన విశ్వవిద్యాలయాలు, విద్యాసంస్థలు ఈ ప్రక్రియను అమలు చేయడంతోపాటు పరిశోధనలూ జరుపుతున్నాయి. చదువుతూ రాయడానికి బదులు రాస్తూ చదవడం ఈ చిత్ర రచన యొక్క ప్రత్యేకత. చిత్ర రచన ద్వారా చిత్రాన్ని చిత్రించేటప్పుడు మామూలు రచనలు వ్రాసేటప్పుడు వాడే బ్లూ కలర్ ఇంక్ నే కాకుండా వివిధ రంగుల పెన్నులను, పెన్సిలను కూడా ఉపయోగించడం జరుగుతుంది.
చిత్ర రచన ద్వారా కాగితాన్ని పొదుపు చేయవచ్చు. బొమ్మలోనే చిత్రానికి సంబంధించిన చరిత్రను రాయడం వలన ఉదాహరణకు గాంధీజీ బొమ్మను ఆయన జీవితములోని ప్రధాన ఘట్టాలను ఆ బొమ్మలో రాయడం ద్వారా కాగితమును పొదుపు చేయవచ్చు. దీనితో గాంధీజీ బొమ్మ పిల్లల మనసులో ముద్ర పడటమే కాకుండా విజ్ఞానంతో పాటు కళాతృష్ణ పెరుగుతుంది.
విశేషాలు
చిత్ర లేఖనంఆంధ్రజ్యోతి ఆదివారం - 7-10-2012
సెనెట్
మనిషి ఆడిన అతి ప్రాచీన బోర్డ్ గేమ్ గా సెనెట్ (గేమ్ ఆఫ్ ప్యాసేజ్) అని చెప్పుకోవచ్చు. సెనెట్ గేమ్ బోర్డులు క్రీస్తు పూర్వం 3500 నుండి 3100 సంవత్సరాల నాటి ఫరో రాజుల సమాధుల్లో బయల్పడ్డాయి. దీన్ని బట్టి ఆ రోజుల్లో ఈజిప్టు మహారాజులు ఖాళీ సమయాల్లో సెనెట్ ఆట ఆడుకొనేవారని అనుకోవచ్చు. సెనెట్ ఆటను అసలు ఎలా ఆడాలో ఇప్పటికీ చరిత్రకారులకు చర్చగానే మిగిలిపోయింది. అయితే తిమోతీ కెండాల్ మరియు ఆర్ సి బెల్ వంటి చరిత్రకారులు సమాధుల గోడలపై వేయబడిన బొమ్మలను బట్టి ఈ ఆట ఎలా ఆడాలో ఊహించారు. సెనెట్ ఆటను ఇద్దరు వ్యక్తులు ఆడుకోవచ్చు.
సెనెట్ బోర్డుకి 30 గడులు 3 వరుసల్లో ఉంటాయి. ఆడటానికి రెండు రంగుల్లో ఏడేసి బంట్లు చొప్పున మొత్తం 14 బంట్లు అవసరమవుతాయి. వీలైనంత తొందరగా అన్ని బంట్లు బోర్డు నుండి నిష్క్రమించేలా చేయడం ఈ ఆట ముఖ్య ఉద్దేశం. బోర్డుపై ఆటగాళ్ళ యొక్క బంట్లు S అనే ఇంగ్లీషు అక్షరం రూపంలో పాచికలు లేదా డైస్ చూపించే విలువను బట్టి కదులుతాయి. ఆటగాడి బంటు ప్రత్యర్థి బంటు ఉన్న గడిలోకి వెళితే ఆ బంట్లు తారుమారు అవుతాయి. కాని ఒకే వరుసలో రెండు లేదా అంతకన్నా ఎక్కువ బంట్లు ఉంటే వాటిని తారుమారు చేయలేరు.
15 వ గడి పునర్జన్మ గడి. ఇక్కడినుండే బంట్లు బయల్దేరాలి. ఈ గడిలో వున్న మీ బంటుని ప్రత్యర్థి కదపడానికి కుదరదు. 26 వ గడి సంతోషాన్నిచ్చే గడి - ఇది గడి మీదుగా అన్ని బంట్లు వెళ్ళవలసివుంటుంది. ఈ గడిలోకి ప్రవేశిస్తే డై విసిరే మరో ఆధనపు అవకాశం లభిస్తుంది. ఈ గడిలో వున్న మీ బంటుని ప్రత్యర్థి కదపడానికి కుదరదు. 27 వ గడి నీటి గడి - ఈ గడిలోకి వచ్చిన బంటు తిరిగి 15 గడి నుండి బయల్దేల్సివుంటుంది. ఒకవేళ 15 గడిలో ప్రత్యర్థికి చెందిన బంటు వుంటే తిరిగి 1 వ గడి నుండి బయల్దేల్సివుంటుంది. 28 వ గడి మూడు నిజాల గడి. ఈ గడిలోకి వచ్చిన బంటు 3 పడినప్పుడే అక్కడినుండి కదలాల్సివుంటుంది. ఈ గడిలో వున్న మీ బంటుని ప్రత్యర్థి కదపడానికి కుదరదు. 29 వ గడి రి-అటొమ్ (లేదా హోరస్) గడి - ఈ గడిలోకి వచ్చిన బంటు 2 పడినప్పుడే అక్కడినుండి కదలాల్సివుంటుంది. ఈ గడిలో వున్న మీ బంటుని ప్రత్యర్థి కదపడానికి కుదరదు.
ఎవరైతే తమ అన్ని బంట్లును బోర్డు నుండి నిష్క్రమించేలా చేయగలరో వారే ఈ ఆటలో విజేత.